Yoxdu (Muxayıl Göyçəli)
Dərdim artıb bir dəryadı,
Dərdlərimi bilən yoxdu.
Qan ağlayır iki gözüm,
Eynim yaşın silən yoxdu.

Dərdimə dəva gəlmədi,
Şad olub üzüm gülmədi.
Qırıldı cavan qalmadı,
Bir köməyə gələn yoxdu.

Muxayılam, al canımı,
Kəsginən qovğa-qalımı.
Çək qılıncı, tök qanımı,
Qanım səndən alan yoxdu.

Mənbə 
 Araz Yaquboğlu, Daşkənd aşıqları və şairləri, Bakı, "Nurlan", 2008. səh.81

Gəraylılar
1942-ci ilin gəraylıları